OpenLLM-France/wikimedia huggingface dataset:
# Hamida Javanshir

Hamida Ahmad bey qizi Javanshir (en àzeri: Həmidə Cavanşir) (19 de gener del 1873 - 6 de febrer del 1955) fou una activista pels drets de les dones àzeri.
Era la filla major d'Ahmad bey Javanshir, historiador àzeri, traductor i oficial de l'exèrcit imperial rus. Hamida i el seu germà menut foren educats a casa. Quan tenia nou anys, una família de tutors russos visqué amb ells per a guiar la seua educació. Als 14 anys, estava familiaritzada amb la literatura europea i islàmica, i parlava rus i francés.
El 1889 es casà amb un nadiu de Barda, el tinent coronel Ibrahim bey Davatdarov. Es posaren a viure a Brest-Litovsk (ara Belarús) i tingueren dos fills, Mina i Muzaffar. Estudià ball de saló, alemany i polonés. El 1900 la família es traslladà a Kars, on Davatdarov fou nomenat comandant d'un fort militar. Un any més tard el seu espòs va morir.
Ella heretà la finca de Kahrizli del seu pare i continuà el seu negoci de cotó. D'acord amb la voluntat paterna, portà el manuscrit de la seua obra On the Political Affairs of the Karabakh khanate in 1747–1805 a Tiflis (capital de l'actual Geòrgia) per tal d'imprimir-lo en l'editorial Geyrat. Allí, a l'octubre del 1905, conegué a Jalil Mammadguluzadeh, que després fou columnista del periòdic àzeri Sharg. El 1907 es van casar i visqueren a Tiflis fins al 1920. Van tenir dos fills, Midhat el 1908, i Anvar el 1911.
Durant la gran fam de Karabakh del 1907, va distribuir farina i mill als vilatans i també actuà com a mitjancera entre els armenis locals i els àzeris després de dos anys de massacres. El 1908 funda una escola de coeducació en sa casa de Kahrizli, que fou la primera escola d'àzeri on els xics i xiques podien estudiar a la mateix aula. El 1910, Javanshir, amb membres femenins de la noblesa àzeri de la ciutat, funda la Societat de Beneficència Caucàsica de les Dones Musulmanes. Durant una epidèmia de verola en l'era soviètica, comprà vacunes i donà dosis a la gent de Kahrizli.
El 1921, després d'haver viscut a Tabriz durant un any, la família es trasllada a Bakú, on va escriure les seues memòries i traduí les obres del seu marit. Va sobreviure a dos dels seus fills: Mina el 1923 i Midhat el 1935. Va morir a Bakú el 1955. Hi ha un museu dedicat a la seua obra a Kahrizli.

## Referències

* ↑ (àzeri) Megastar and Her Light. An interview with Hamida Javanshir's granddaughter Dr. Mina Davatdarova. Gender-az.org.
* ↑ (rus) Truth Told by Nasreddin the Wiseman Arxivat 2007-09-28 a Wayback Machine.. Nash vek. #21(260). 28 May 2004. Retrieved 1 December 2007.
* ↑ (rus) Our Pride: Jalil Mammadguluzadeh Arxivat 2007-11-07 a Wayback Machine. by Galina Mikeladze. Azerbaijanskie izvestia. 4 January 2007. Retrieved 1 December 2007.
# Hamilton

«Hamilton» té aquests significats:
* Toponímia:
** Austràlia:
*** Hamilton (Austràlia Meridional)
*** Hamilton (Nova Gal·les del Sud)
*** Hamilton (Queensland), suburbi residencial al nord de la ciutat de Brisbane, Queensland
*** Hamilton (Tasmània)
*** Hamilton (Victòria)
*** illa de Hamilton, a Queensland
** Canadà:
*** Hamilton (Ontario)
*** Illa de Hamilton (Canadà), a Nunavut
** Corea:
*** Port Hamilton
** Nova Zelanda:
*** Hamilton (Nova Zelanda)
** Regne Unit:
*** Hamilton (Anglaterra), a Leicestershire, Anglaterra
*** Hamilton (Escòcia), a South Lanarkshire, Escòcia
*** Hamilton (Bermudes), capital de les Bermudes
** Estats Units d'Amèrica:
*** Hamilton (Alabama)
*** Hamilton (Carolina del Nord)
*** Hamilton (Colorado)
*** Hamilton (Dakota del Nord)
*** Hamilton (Geòrgia)
*** Hamilton (Illinois)
*** Hamilton (Indiana)
*** Hamilton (Iowa)
*** Hamilton (Kansas)
*** Hamilton (Maryland)
*** Hamilton (Massachusetts)
*** Hamilton (Michigan)
*** Hamilton (Mississipi)
*** Hamilton (Montana)
*** Hamilton (Nevada)
*** Hamilton (Nova Jersey)
*** Hamilton (Nova York)
*** Hamilton (Ohio)
*** Hamilton (Texas)
*** Hamilton (Virgínia)
*** Hamilton (Washington)
*** Hamilton (Wisconsin)
*** Hamilton City, població de Califòrnia
* Biografies:
** Alexander Hamilton, polític i economista estatunidenc, un dels redactors de la Constitució i secretari del Tresor.
** Alexander Hamilton Stephens, polític sudista, primer i únic vicepresident dels Estats Confederats d'Amèrica
** David Hamilton, fotògraf i director de cinema anglès
** Duncan Hamilton, pilot de curses automobilístiques de la dècada de 1920
** Emma Hamilton, amant de l'almirall britànic Horatio Nelson
** Erskine Hamilton Childers, President d'Irlanda del 1973 al 1974
** Francis Buchanan-Hamilton, metge, zoòleg i botànic escocès
** Lamont Hamilton
** Laurell Kaye Hamilton (1963, Heber Springs, Arkansas), autora de novel·la fantàstica
** Lewis Hamilton, pilot de Fórmula 1
** Tom Hamilton, baixista d'Aerosmith
** William Hamilton, diversos personatges
** Hamilton Othanel Smith, microbiòleg i genetista
# Haplochromis crebridens

Haplochromis crebridens és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,4 cm de longitud total.

## Distribució geogràfica

Es troba al llac Kivu (Àfrica oriental).

## Referències

* ↑ Hilgendorf, F. M. 1888. Fische aus dem Victoria-Nyanza (Ukerewe-See), gesammelt von dem verstorbenen Dr. G. A. Fischer. Sitzungsber. Ges. Naturf. Freunde Berlín 1888: 75-79.
* ↑ BioLib
* 1 2 FishBase (anglès)
* ↑ Snoeks, J., 1994. The haplochromines (Teleostei, Cichlidae) of Lake Kivu (East Africa): a taxonomic revision with notes on their ecology. Ann. Mus. R. Afr. Centr., Sci. Zool., 270:1-221.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Halterofília als Jocs Olímpics d'Estiu de 1932 - pes semipesant

Halterofília als Jocs Olímpics d'estiu de 1932 :
| −60 kg | homes |
| −67.5 kg | homes |
| −75 kg | homes |
| −82.5 kg | homes |
| +82.5 kg | homes |
| < 1928 1936 > |||
La competició del pes semipesant, amb un pes dels aixecadors inferior a 82,5 kg, va ser una de les cinc proves d'halterofília que es disputaren durant els Jocs Olímpics de Los Angeles de 1932. La prova es disputà el 30 de juliol de 1932 i hi van prendre part 4 aixecadors en representació de 3 nacions.

## Medallistes

| Or | Plata | Bronze |
| Louis Hostin (FRA) | Svend Olsen (DEN) | Henry Duey (USA) |

## Resultats

| Pos. | Aixecador | Nació | Total | Impuls | Impuls | Impuls | Arrancada | Arrancada | Arrancada | Dos temps | Dos temps | Dos temps |
| Pos. | Aixecador | Nació | Total | 1. | 2. | 3. | 1. | 2. | 3. | 1. | 2. | 3. |
| 1 | Louis Hostin | França | 365,0 | 97,5 | 102,5 | 102.5 | 105 | 110 | 112,5 | 140 | 145 | 150 |
| 2 | Svend Olsen | Dinamarca | 360,0 | 95 | 100 | 102.5 | 102,5 | 107,5 | 112,5 | 142,5 | 150 | 157,5 |
| 3 | Henry Duey | Estats Units | 330,0 | 87,5 | 92,5 | 95.0 | 95 | 100 | 105 | 127,5 | 132,5 | 132,5 |
| 4 | William Good | Estats Units | 322,5 | 90 | 95 | 95.0 | 92,5 | 92,5 | 97,5 | 130 | 130 | 135 |

## Bibliografia

* X Olympiade Committe. «Weightlifting». A: Official Report of the Olympic Games (en anglès), 1933, pp. 477-486 [Consulta: 6 desembre 2018].
# Handleyomys alfaroi

Handleyomys alfaroi és una espècie de mamífer rosegador de la família dels cricètids. Viu a Belize, Colòmbia, Costa Rica, l'Equador, El Salvador, Guatemala, Hondures, Mèxic, Nicaragua i Panamà. Es tracta d'un animal nocturn. El seu hàbitat natural són els boscos i les vores dels boscos. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor de l'arqueòleg, geòleg, etnòleg, zoòleg i escriptor costa-riqueny Anastasio Alfaro.

## Referències

* ↑ Timm, R. et al. Handleyomys alfaroi. UICN 2016. Llista Vermella d'espècies amenaçades de la UICN, edició 2016, consultada el 16 desembre 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 7. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Hauptsturmführer

Hauptsturmführer era un rang de la SS que va ser usat entre els anys 1934 i 1945. Equival al grau de capità. El grau de Hauptsturmführer era de tipus mitjà dins la categoria d'oficials, equivalent al de capità (Hauptmann) a la Wehrmacht (exèrcit alemany). El Hauptsturmführer va ser el més comú grau d'oficials de les SS durant la Segona Guerra Mundial i va evolucionar des de la molt més antiga categoria de Sturmhauptführer, creada el 1928 com un rang de la Sturmabteilung. Les SS van utilitzar el rang de Sturmhauptführer de 1930 a 1934, data en què, després de la Nit dels ganivets llargs, el nom del grau va ser canviat a Hauptsturmführer, encara que la insígnia seguia sent la mateixa.
Se sap que alguns dels més famosos membres de les SS han ostentat el rang de Hauptsturmführer. Entre ells es troben Josef Mengele, el metge assignat a Auschwitz; Klaus Barbie, cap de la Gestapo a Lió, Alois Brunner, l'ajudant d'Adolf Eichmann, i Amon Goeth, que va ser immortalitzat en la pel·lícula La llista de Schindler. Günther Degen va ser un altre membre de les SS amb aquest rang. La insígnia de plata per Hauptsturmführer van ser tres llavors de plata i dues franges sobre un pedaç de coll negre, col·locada a la solapa oposada de la insígnia de la unitat. El rang immediatament inferior al de Hauptsturmführer era el de Obersturmführer i el superior, el de Sturmbannführer.
# Heliobacteri

Heliobacterium, Gest i Favinger 1985, gen. nov. és el gènere tipus de la família Heliobacteriaceae.

## Algunes espècies

* Heliobacterium chlorum Gest i Favinger 1985.
* Heliobacterium gestii Ormerod et al. 1996, sp. nov
* Heliobacterium modesticaldum Kimble et al. 1996, sp. nov.
* Heliobacterium sulfidophilum Briàntseva et al. 2001, sp. nov.

## Referències

* ↑ [Madigan M T, Martinko J M, Dunlap P V, Clark D P. (2009). Brock Biolo gy of Microorganisms 12-th edition p. 453-454].
* VALIDATION LIST no. 17. Int. J. Syst. Bacteriol., 1985, 35, 223-225. [GEST (H.) and FAVINGER (J.L.): Heliobacterium chlorum, an anoxygenic brownish-green photosynthetic bacterium containing a "new" form of bacteriochlorophyll. Arch. Microbiol., 1983, 136, 11-16.]
# Harvard

«Harvard» té aquests significats:
* Toponímia:
** Harvard (Illinois)
** Harvard (Massachusetts), població dels Estats Units a l'estat de Massachusetts
** Harvard (Nebraska)
* Entitats:
** Universitat Harvard, institució educativa dels Estats Units
** Harvard Law School, escola professional de graduats de la Universitat Harvard
** Harvard College Observatory, institució que gestiona les instal·lacions i material de la Universitat de Hardvard
* Informàtica:
** Harvard-Kyoto, sistema de transliteració en ASCII del sànscrit i altres llengües que fan servir l'alfabet devanāgarī
** Harvard Mark I, primer ordinador electromecànic
** Arquitectura Harvard, arquitectura d'ordinador
** Harvard Graphics, programa de presentacions creat per MS-DOS i Windows
* Miscel·lània:
** Catàleg Harvard Revisat, catàleg d'estrelles
** Harvard Law Review, revista sobre temàtica legal publicada a la facultat de Harvard Law School
** (736) Harvard, asteroide
# Helmut Kremers

Helmut Kremers (24 de març de 1949) és un exjugador de futbol alemany. El seu germà bessó, Erwin Kremers, també va jugar d'internacional alemany, i es van enfrontar regularment. Helmut i Erwin Kremers són els primers bessons que van jugar a la Bundesliga.

## Referències

* ↑ James Dart and Paolo Bandini. «Who has scored the most hat-tricks in a single season?». guardian.co.uk, 10-10-2007. [Consulta: 9 setembre 2011].

## Enllaços externs

* Helmut Kremers Fitxa a Fussballdaten
# Herrenberg

«Herrenberg» té aquests significats:
* Herrenberg (Alemanya), municipi alemany de l'estat de Baden-Württemberg.
* Herrenberg (Luxemburg), muntanya situada al municipi luxemburguès de Diekirch.
# Hateri (polític)

Hateri (en llatí Haterius) era un polític romà al que el Segon triumvirat, format per August, Marc Antoni i Lèpid l'any 43 aC va proscriure, després de ser traït per un dels seus esclaus (que va rebre la llibertat com a premi).
Van confiscar les seves terres, i més tard els seus fills les van voler recuperar, però l'antic esclau traïdor els va insultar. Aquesta insolència va despertar la simpatia del poble, i els triumvirs el van retornar a la seva condició d'esclau i el van donar a la família del seu antic amo.

## Referències

* ↑ 2.Haterius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 360
# Herois de Fukushima

Els Herois de Fukushima, Liquidadors de Fukushima o Els 50 de Fukushima és el sobrenom col·lectiu pel qual es va conèixer, tant a nivell mundial com per la població japonesa, als treballadors de la central nuclear i el personal d'emergències (bombers, militars, etc.) encarregats de minimitzar els efectes i les greus conseqüències esdevingudes després de l'accident nuclear de Fukushima a Ōkuma.
Aquest accident nuclear ocorregué l'11 de març de 2011 i fou provocat per un terratrèmol i posterior tsunami que va tenir lloc aquell mateix dia, amb el seu epicentre localitzat a lOceà Pacífic, davant de la costa de Honshu, 130 km a l'est de Sendai (prefectura de Miyagi, Japó).
El 7 de setembre de 2011 foren guardonats amb el Premi Príncep d'Astúries de la Concòrdia per la seva tasca realitzada.

## Membres

Van formar part d'aquest grup, inicialment, 180 membres agrupats en torns de 50 persones. Posteriorment el nombre de persones s'amplià aproximadament a 800. En foren membres:
* Treballadors de la Central nuclear de Fukushima
* Enginyers de la Tokyo Electric Power Company
* Enginyers d'empreses privades com Toshiba i Hitachi
* Bombers
* Militars

## Feina a fer

Les brigades tenien diverses funcions, entre les quals: tornar l'electricitat a la central, apagar els incendis que es declaraven en ella, netejar la zona de runa, refredar les piscines dels reactors nuclears mitjançant el bombament d'aigua des de terra amb camions cisterna i per via aèria, i el segellat d'esquerdes per on es filtraven les partícules radioactives al mar i l'aire.

## Referències

* ↑ (català) Els "herois de Fukushima", Príncep d'Astúries de la Concòrdia
* ↑ (castellà) Premi Príncep d'Astúries de la Concòrdia - Acta
# Herois de la Katalunya Interior

Herois de la Katalunya Interior (abreujat HKI) és un conjunt musical de Moià (Moianès) d'estil electroclash, un subgènere de la música electrònica. Les seves lletres són còmiques, sovint iròniques, i els agrada de fer-hi crítica social. Els seus primers treballs van consistir en "bootlegs", remescles de temes clàssics d'autors com Lluís Llach o Pau Riba, on la peça original es barrejava amb grups de música electrònica com New Order. El seu primer CD editat va ser "Glamour Almo-Gabber" (2008) si bé prèviament ja havien tret, sols disponibles via descàrrega per internet, els treballs "Hereus de la Catalunya Rància" (2004), "Toc a Sometent" (2005) i els temes d'avançament "Orgull Pastoril" i "Poble Killo", possiblement el seu tema més conegut.
A les seves lletres, sempre satíriques i, expressament, políticament incorrectes, hi trobem crítiques adreçades tant als aficionats al tunning, com als joves "modernillos", humor "groller" i sàtires sobre la societat catalana en general. Temes com "Maripeu" o "Trencant Mites" van generar controvèrsia pel seu contingut, sovint considerat poc respectuós amb personatges de la societat catalana com Gerard Quintana o Mari Pau Huguet.
A principis del 2010 van anunciar la seva retirada -si bé del seu comunicat es podia deduir que continuarien la seva activitat musical a internet-, alhora que anunciaven l'aparició d'un nou disc amb remixos, temes inèdits i rareses anomenat "Alcoholèmies 2005-2008", disponible als serveis de música online iTunes i Spotify.
A mitjans de maig de 2012 a través de la seva pàgina al Facebook van anunciar la intenció de treure un nou disc: "Amor/Soroll : Vida i dogma del templer nocturn" amb la col·laboració de Sidechains i Josmar, entre d'altres. El disc s'ha finançat a través de la pàgina de micromecenatge Verkami, gràcies a les aportacions dels seus fans.

## Referències

* 1 2 3 Cruz, Nando. «Herois de la Katalunya Interior: La vergonya del país». El Periódico, 12-12-2008. [Consulta: 10 setembre 2021].
* ↑ Notícia al portal techno.soniquo al seu lloc web Arxivat 2009-12-08 a Wayback Machine. (castellà)
* 1 2 Article del grup al Diari de Girona "Agradi o no, som part del folklore català. Bevem tant de Salvat-Papasseit com d'Al Tall"
* ↑ El diari El País els va citar a l'article Festival muy real para demasiada música virtual (castellà)
* 1 2 L'adéu dels HKI al seu Web oficial Arxivat 2010-07-01 a Wayback Machine.

## Enllaços externs

* Web oficial Arxivat 2010-07-01 a Wayback Machine.
* HKI Arxivat 2009-07-16 a Wayback Machine. a feafestival.net
* Entrevista al programa "Loops" del Canal 33
* «Herois de la Katalunya Interior». Viasona.
* Verkami a través del qual es va finançar l'últim disc
# Haut-Intyamon

Haut-Intyamon és un municipi suís del cantó de Friburg, situat al districte de la Gruyère. Aquest municipi es va crear el 2002 amb la unió d'Albeuve, Lessoc, Montbovon i Neirivue, antics municipis de la vall d'Intyamon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Haut-Lieu

Haut-Lieu és un municipi francès, situat a la regió dels Alts de França, al departament del Nord. L'any 2006 tenia 432 habitants. Es troba a 100 km de Lilla, Brussel·les o Reims (Marne), a 45 km de Valenciennes, Mons (B) o Charleroi (B). Limita amb els municipis d'Avesnes-sur-Helpe, Avesnelles, Boulogne-sur-Helpe, Cartignies, Étrœungt i Saint-Hilaire-sur-Helpe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 414 | 415 | 401 | 442 | 458 | 540 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Michel Hannecart | |
| 2008- | Bernard Cabaret | |
# Hippolyte Picas

Hippolyte Picas (Perpinyà, 6 de desembre de 1796 - 25 de novembre de 1861) fou un polític i advocat nord-català, diputat a la Cambra de Diputats durant la Segona República Francesa.

## Biografia

Fill d'un advocat de Perpinyà, es va llicenciar en dret i exercí a la vila alhora que era escollit conseller municipal. Durant la restauració francesa va donar suport al conspirador Armand Carrel. Sota el regnat de Lluís Felip I es va arrenglerar amb l'oposició liberal del diari L'Indépendant.
Després de la revolució de 1848 fou nomenat comissari del govern provisional a Perpinyà, i hi exercí d'alcalde del març al maig del mateix any. Amb la seva actitud enèrgica evità un enfrontament entre camperols i membres de la Guàrdia Nacional, i en juny d'aquell any fou elegit diputat a la Cambra de Diputats, càrrec que va mantenir fins a maig de 1849. Després de l'elecció com a president de Lluís Napoleó Bonaparte se'n mostrà hostil, i quan aquest es va proclamar emperador va abandonar la política i es dedicà a exercir d'advocat a Perpinyà.

## Referències

* ↑ «Llista d'alcaldes de Perpinyà, al Maires Genweb». [Consulta: 11 març 2016].
* ↑ Biografia al web de l'Assemblea Nacional Francesa
# Hippolyte François Moreau

Hippolyte François Moreau (Dijon, França, 1832 - Neuilly-sur-Seine, 1927) fou un escultor francès.
Des de ben jove treballà al costat del seu pare, el també escultor Jean-Baptiste Moreau. La seva formació continuà a París, on es traslladà amb els seus dos germans Auguste i Mathurin per estudiar a l'Escola de Belles Arts. Des de l'any 1863 fins al 1914 exposà al Saló d'Artistes Francesos. L'any 1878 guanyà una medalla en l'Exposició Universal i el 1900 la tornà a guanyar en l'Exposició Universal d'aquell any.
Pel que fa a la seva obra produeix tant gerros, com escultures, i treballà diferents materials. És l'autor de l'estàtua d'Alexis Claude Clairaut en una de les façanes de l'Ajuntament de París.
Una bona part de la seva obra es conserva al Museu de Belles Arts de Dijon, i a Catalunya a la Biblioteca Museu Víctor Balaguer es pot trobar un bust femení realitzat per Moreau.

## Referències

* ↑ «Biografia Hippolyte François Moreau». [Consulta: 13 desembre 2013].

## Enllaços externs

* Hippolyte François Moreau a Ask art (anglès)
# Hiärneïta

La hiärneïta és un mineral de la classe dels òxids que pertany al grup de la calzirtita. Rep el nom d'Urban Hiärne (1641-1724), un pioner de la geologia sueca.

## Característiques

La hiärneïta és un òxid de fórmula química Ca₂Zr₄Mn$^{3+}$SbTiO$_{16}$. Cristal·litza en el sistema tetragonal. La seva duresa a l'escala de Mohs és 7.
Segons la classificació de Nickel-Strunz, la hiärneïta pertany a «04.DL - Minerals òxids amb proporció metall:oxigen = 1:2 i similars, amb cations grans (+- mida mitja); estructures del tipus de la fluorita» juntament amb els següents minerals: cerianita-(Ce), torianita, uraninita, zirkelita, calzirtita i tazheranita.

## Formació i jaciments

Va ser descoberta a Långban, a dins del municipi de Filipstad, a Värmland, Suècia. Es tracta de l'únic indret en tot el planeta on ha estat descrita aquesta espècie mineral.

## Referències

* ↑ «Hiärneite» (en anglès). Mindat. [Consulta: 21 febrer 2018].
* 1 2 Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) NEWSLETTER 64». Mineralogical Magazine, 01-12-2021, pàg. 1-5. DOI: doi:10.1180/mgm.2021.93 [Consulta: 7 gener 2022].
# Homes de negre

«Homes de negre o Men in black» té aquests significats:
* Homes de Negre (pel·lícula del 1997), pel·lícula estatunidenca de l'any 1997
* Homes de Negre organització secreta sobre extraterrestres.